Dvadeset prvi vek je definitivno digitalno doba. Šta god da nas interesuje, danas “guglamo”, jer je to najlakše i najbrže. Postoji čak i izreka: “Ko nema u vu-gla, gugla”. Pa naravno! Da neće možda za svaku informaciju da lista enciklopedije i kataloge? Zašto bi, kad je Google uvek tu, da odgovori na skoro svako pitanje koje možemo da postavimo.

I upravo tako, guglajući, dolazimo do akronima SERP, srpski Search Engine Results Page ili u prevodu na maški “stranica rezultata pretraživača”.

U zavisnosti od pitanja koje postavimo, dobićemo više ili manje potencijalnih odgovora, tj. rezultata pretrage. A među njima, možemo da izdvojimo dve osnovne vrste, plaćene i organske rezultate.







Plaćeni rezultati, kako im samo ime kaže, su oni za koje su klijenti platili Guglu da se nađu baš tu, na samom vrhu pretrage. Za razliku od njih, oni drugi, organski rezultati su oni koji se tu nalaze sasvim “prirodno”, besplatno, pa ih zato i nazivamo organskim. Njihovo mesto u SERP-u niko ne može da plati ali se do tih pozicija može doći ako se radi optimizacija sajta za google.

U zavisnosti od onoga što tražite, odgovora može biti više ili manje. Nekad svega nekoliko, a nekad i više stotina stranica. Ali, bez obzira na broj mogućih odgovora, retko ko ode dalje od prve strane.

Krenite od sebe, pogledaćete nekoliko prvih odgovora, i ako ne nađete ono što tražite, možda ćete eventualno otići i do druge stranice. Dalje od toga, teško. Zbog toga svi žele da se nađu upravo na prvoj stranici SERP-a, jer ste na svim ostalim praktično nevidljivi.

I kao što smo već rekli, većinu odgovora naći ćete na prvih nekoliko pozicija, među plaćenim rezultatima. Sasvim normalno, ljudi su za to dobro platili, tako da su uvek na vrhu i ponekad malo “gurnu” organske rezultate naniže. A između ostalog, Gugl ponekad prikaže odgovore već u SERP-u, pa nema potrebe za klikanjem na linkove jer ste odgovor već dobili.

Ali hajde to malo da razradimo…

Plaćeni rezultati se uvek pojavljuju na vrhu SERP-a, ali se ponekad i ponove u organskoj pretrazi. Možda se pitate kakva je razlika? U principu, nikakva, osim što su plaćeni i označeni kao takvi. Oni rade na principu plaćanja po kliku (Pay Per Click ili PPC), što znači da oglašivači licitiraju na ključne reči i plaćaju Guglu za svaki klik. Ali, s obzirom da nisu jedini, ko plati više, dobija i bolji plasman, mada Gugl uzima u obzir i druge faktore kao što su relevantnost oglasa i CTR (Click Through Rate ili stopa klikanja).





Kao što vidite, plaćeni rezultati su na vrhu rezultata pretraga i moraju imati jasno definisanu oznaku. Ova oznaka se vremenom menjala a sada je to skraćenica Ad.

Za razliku od plaćenih, organski rezultati pretrage su stranice iz Guglovog indeksa. Pošto često postoji na hiljade rezultata za isti upit, Gugl ih sortira koristaći na stotine faktora za rangiranje. Naravno, na prvoj strani završavaju samo najkvalitetnije i najrelevantnije stranice.

Pritom, niko ne zna sve Guglove faktore rangiranja. Neke od njih, naravno, znamo. Na primer, znamo da je broj povratnih veza do stranice veoma važan, ali sve faktore, niko ne zna.

Ako pogledamo način na koji Gugl prikazuje organske rezultate, zapazićemo da obično prikazuju naslov, adresu internet stranice i odlomak koji opisuje traženi pojam.

Dobra stvar je što možemo da “kažemo” Guglu šta želimo da se prikaže u SERP-u, a to možemo učiniti tako što podesimo naslov stranice, adresu i meta opis (kratki opis sajta).

Zato, ako želite da se vaša internet stranica nađe u rezultatima organske pretrage, trebalo bi da se usredsredite na stvaranje najboljih i najrelevantnijih odgovora na upit, oslanjajući se na SEO.







Ali, osim plaćenih i organskih rezultata pretrage, postoje i SERP features…



Šta su sad SERP features?



E, SERP features bismo bismo mogli da shvatimo kao "neočekivane rezultate". Oni takođe mogu biti plaćeni, organski ili izvučeni direktno iz Guglovog grafa znanja.

Jer, svrha SERP funkcija najčešće nema veze sa direktnim ostvarivanjem prihoda (mislimo na oglase za kupovinu). Pretraga se najčešće odnosi na pružanje informacija ili, kako smo već rekli “ko nema u vu-gla, gugla”. Zbog toga SERP features imaju dosta uticaja na SEO. A po nedavnim procenama, preko 50% pretraživanja završi samo na SERP-u, jer su odgovori vidljivi, pa nema potrebe za daljim klikanjem.



A Featured snippets (istaknuti isečci)?



Featured snippets su istaknuti isečci, koji prikazuju sadržaj sa jedne od najbolje rangiranih stranica. Obično se prikazuju na vrhu SERP-a, ali ni to nije pravilo. Ponekad ima rezultata i iznad njih, ali su ovi istaknuti odlomci veoma lepo vidljivi jer ih čine određena stavka, lista i tabela. U njima se ponekad mogu naći i video snimci, pored kojih piše “predloženi snimci” (suggested clips).

Ako se pitate da li je moguće da dobijete svoj istaknuti odlomak, moguće je. Naravno, ako se nalazite među prvih pet rezultata i ako vam je stranica optimizovana.

Osim ovih, postoji još nekoliko bitnih elemenata SERP-a. Pomenućemo neke od njih:

Na vrhu SERP-a na mobilnim uređajima ili na desnoj strani desktopa računara, pojavljuju se Knowledge panels ili paneli znanja a pružaju informacije o glavnom predmetu upita.







Većina podataka na panelima znanja izvučena je iz Guglovog Grafa Znanja ili pouzdanih izvora poput Vikipedije ili Vikidejte.

Ali, u zavisnosti od onoga što tražite, Gugl se ponekad povezuje i sa profilima na društvenim mrežama.

Tu su i Image Packs (ili paketi slika) koji prikazuju pregršt sičica, a klik na njih vas vodi na Google Images (ili Gugl slike). Oni se često pojavljuju na vrhu, mada ni to nije pravilo, mogu biti i niže na stranici.

Zatim, tu su i Top Stories što bismo žargonski mogli da prevedemo kao “vrh priče”. U njima se obično nalaze nedavno objavljeni članci, blogovi i video snimci. Što se njih tiče, Gugl prikazuje sličicu, ime izdavača i vreme objavljivanja za svaki rezultat.

Postoje i kutije za odgovore pod nazivom People Also Ask – PAA, što znači ljudi takođe pitaju. Tu su obično prikazana slična pitanja, koja oni koji nešto traže postavljaju Guglu. Jer, kao što već znamo, Gugl učitava više povezanih pitanja svaki put kada kliknete da biste došli do nekog odgovora.





S obzirom na popularnost društvene mreže Twitter, postoje i Tweets boxes ili “kutije za Tvitove” u kojima se mogu naći skoriji Tvitovi koji se mogu povezati sa pitanjem, obično sa službenih Twitter naloga.

A pošto je danas sve više vizuelaca, koji se radije odlučuju da gledaju nego da čitaju, organski rezultati SERP-a mogu biti obogaćeni i video zapisima. Većina ovih zapisa je sa YouTube, a Gugl ih prikazuje kao sličicu, koja ima datum, vreme trajanja videa i ime aploudera.

I to bi, otprilike, bilo to…

Kako vam se čini? Nadam se da smo uspeli da objasnimo šta je SERP i eventualno, otklonimo neke vaše nedoumice.

U svakom slučaju, ako ste raspoloženi za to, podelite sa nama utiske.